ফের বহুতলে অগ্নিকাণ্ড। এবার স্ট্র্যান্ড রোড লাগোয়া বড়বাজার এলাকায় আগুন। সকালে ৪৬ নম্বর স্ট্র্যান্ড রোডের দুতলার একটি বিস্কুটের গুদাম থেকে ধোঁয়া বেরোতে দেখেন স্থানীয়রা। তাঁরাই তড়িঘড়ি খবর দেন দমকলে।
 ওয়েব ডেস্ক: ফের বহুতলে অগ্নিকাণ্ড। এবার স্ট্র্যান্ড রোড লাগোয়া বড়বাজার এলাকায় আগুন। সকালে ৪৬ নম্বর স্ট্র্যান্ড রোডের দুতলার একটি বিস্কুটের গুদাম থেকে ধোঁয়া বেরোতে দেখেন স্থানীয়রা। তাঁরাই তড়িঘড়ি খবর দেন দমকলে। ইতিমধ্যেই ঘটনাস্থলে পৌছে আগুন নিয়ন্ত্রণে আনার কাজ শুরু করে দমকলের ৮টি ইঞ্জিন। আগুনের জেরে মুহুর্তে আতঙ্ক ছড়িয়ে পড়ে বড়বাজারজুড়ে। ঘিঞ্জি এলাকা হওয়ায় প্রাথমিকভাবে আগুন নিয়ন্ত্রণের কাজে কিছু সমস্যা হলেও পরে নিয়ন্ত্রণে আসে পরিস্থিতি। গুদাম লাগোয়া রান্নাঘর থেকেই আগুন ছড়ায় বলে প্রাথমিকভাবে অনুমান দমকল কর্মীদের। তবে অগ্নিকাণ্ডের জেরে ফের প্রশ্নে এলাকার একাধিক বহুতলের অগ্নিনির্বাপন ব্যবস্থা। গুদামের লাইসেন্স আছে কিনা তাও খতিয়ে দেখছে দমকল।